 Hvordan vedligeholder man malede gulve? 

Malede gulve skal vaskes, når de er blevet beskidte og trænger til en gulvvask. Med malede gulve skal man ikke være bange for at skidt og snavs trænger ned i træet, da gulvmaling lukker træet. Malede gulve vaskes med en opvredet klud, og det er vigtigt, at der ikke skrubbes på gulvet. I de fleste tilfælde er en vask med lunkent vand tilstrækkeligt, da snavsen kun sidder overfladisk, da malede gulve har en helt lukket overflade. 


Der er ikke noget facit for, hvornår malede gulve skal vaskes, men igen er det et spørgsmål om, hvor ofte de er beskidte og derfor trænger til en vask. Vi anbefaler altid, at man støvsuger gulvene inden man vasker dem. Dog skal man passe på at støvsugeren ikke ridser gulvene.


